 Brymo: Oṣó ni mí, àjẹ ni mí nítorí mo ní ìmọ nípa ìjìnlẹ orin Brymo ní ìfẹ ni ẹsìn tí ó ga jùlọ Gbajúgbaja òǹkọrin náà ṣàlàyé ọrọ yìí nínú ìfọrọwérọ kan tó ṣe lórí ìkànnì ayélujára facebook ti BBC Yorùbá lọjọ ìṣẹgun. Brymo ní ohun tó ṣeni láàánú jùlọ ni wí pé àwọn èèyàn ilẹ adúláwọ ti gbàgbé ìṣẹmbáyé wọn pẹlú ẹsìn àbáláyé eléyí tó ní ó mú wọn gba ẹsìn àjèjì tó ti wá sọ ayé di ìdàkudà báyìí. Brymo ní àwọn èèyàn ilẹ adúláwọ ti gbàgbé ìṣẹmbáyé wọn Oṣó ni mí, àjẹ ni mí. Kò sí ìlú tí oṣó tàbí àjẹ kò sí. Ṣùgbọn mi ò mọ nípa ti ẹlẹgbẹ dé o. Gẹgẹ bíi onímọ nínú ìjìnlẹ orin ìbìlẹ, mo leè pe ara mi ní oṣó orin. Ìlúmọọká akọrin náà ní, púpọ wàhálà tí ó ń wáyé láwùjọ lóde òní ló jẹ wí pé ẹsìn ló fàá. Ìfẹ nìkan ló leè to ayé báyìí níbi tí ẹsìn bàájẹ dé Brymo ní púpọ èdè-àìyedè, àìsí ìfẹ àti ìkọlù tó ń wáyé lórílẹèdè Nàíjíríà loni ló jẹ wí pé àwọn tí wọn pe ara wọn ni ẹlẹsìn ló wà ní ìdí rẹ. Ohun dáradára tí ẹsìn ń ṣe láwùjọ wa báyìí kò tó iṣẹ burúkú tí ó ń ṣe láwùjọ. Ìdí nìyẹn tí mo fi rìn jìnà sí ẹsìn. Ó ní ìfẹ ni ẹsìn tí òun ń sìn báyìí nítorí ìfẹ nìkan ló leè to ayé báyìí níbi tí ẹsìn bàájẹ dé. Ohun tí a ń rí báyìí ni pé àwọn èèyàn ń ṣe ẹsìn ṣùgbọn wọn kò ní ìfẹ Ọlọrun. Ìfẹ ló dára jù, ibi tí kò bá sí ìfẹ kò sí ẹsìn. Kò dẹ sí ìfẹ lorílẹèdè Nàíjíríà lọwọ yíí. Àwọn iròyin tì ẹ leè ní ìfẹ síí: : Gbajúgbaja òǹkọrin nì, Brymo Ọláwálé tí ọpọ èèyàn mọ sí Brymo ti jẹwọ wí pé oṣó àti àjẹ ni òhun. 